Document ID: /fineweb-2-swissfilter-quality_10-filterrobots/filtered/05600.jsonl.gz/64

Huawei P30 Lite poseduje brojne opcije, koje će vam omogućiti da doživite potpuno drugačije iskustvo pri fotografisanju.
Huawei P30 Lite poseduje zadnju kameru od 48 MP, i time pokazuje kvalitet koji je prilično impresivan za Lite seriju telefona. Stvorivši pametni telefon srednje klase sa kamerom visokog kvaliteta, kompanija Huawei podigla je fotografiju “ultra – visoke rezolucije” na potpuno novi nivo.
Ono što ovu kameru čini moćnom jeste korišćenje CMOS senzora, što uz impresivan broj piksela od 48 miliona predstavlja neverovatno dostignuće na polju tehnologije, i time pokazuje zbog čega je kompanija Huawei među glavnim liderima na globalnom tehnološkom tržištu.
Ovaj senzor koristi Quad Bayer šemu koja, u odnosu na klasičnu Bayer šemu, grupiše boje u četiri pravougaone grupe, što senzoru omogućava da istovremeno ostvari optimalnu visoku rezoluciju i odlične performanse pri slabijem osvetljenju, tako što eliminiše vremensku razliku između ,,kratke“ i ,,dugačke“ ekspozicije u HDR fotografijama.
Pri fotografisanju, Quad Bayer šema omogućava svakom pikselu da samostalno, preciznije izračuna koja boja ga okružuje. To dovodi do toga da svaki piksel nezavisno obavlja obradu signala i shodno tome menja strukturu, što dovodi do impresivnih rezultata, a to su fotografije izuzetno visoke rezolucije nastale u realnom vremenu.
Super Night režim, odnosno režim za noćno fotografisanje je još jedna od stavki koja čini Huawei P30 Lite pametni telefon jedinstvenim i unapređenijim od njegovih prethodnika.
Korišćenjem veštačke inteligencije vrši se utvrđivanje značajnih odlika koje se nalaze u kadru, kao što su oblik i ivice objekata koji se fotografišu. Prisustvo veštačke inteligencije i njena implementacija u kameru Huawei P30 Lite telefona omogućava da se prilikom korišćenja Super Night režima zabeleže sve fotografije nastale tokom ekspozicije, nakon čega se pomoću veštačke inteligencije bira najkvalitetnija i nadomešćuju se svi nedostaci nastali u uslovima slabijeg osvetljenja, kao što je na primer zamućenost fotografije pri nestabilnom držanju telefona.